วันนี้พาแม่มาทานเพราะติดใจส้มตำปูปลาร้าแสนแซ่บร้านนี้ ก็ไม่ผิดหวังในรสชาติ จัดจ้านแซ่บเว่อร์มากๆ ติดที่ออกเปรี้ยวไปนิด แต่อาจเป็นเพราะเราเป็นคนไม่ชอบทานเปรี้ยว อีกจานนึงที่แนะนำคือ หมูแดดเดียว ใช้คอหมูมาทอด ทอดได้นุ่มและไม่มันมาก เค็มพอดี จานนี้ใครมาห้ามพลาด 

ส่วนบริการก็ออกจะช้าไปนิดนึงสำหรับช่วงบ่าย3โมงที่ไม่ใช่เวลาคนมาเยอะ ราคาก็แพงไปหน่อยถ้าเทียบกับปริมาณอาหาร

โดยรวมแล้วก็โอเค มาร้านนี้เพราะติดใจรสชาติปลาร้าอย่างแรงเลย